Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : Pv 1010/11/8807	Michalovce, 9.5.2012
EEČ : 2-66-130-2012

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátor Okresnej prokuratúry Michalovce
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Skutková veta:
Podľa § 216 ods. 1 písm. a,b,c) Tr. poriadku sa trestné stíhanie proti obvinenému XXXXX  pre prečin porušovanie domovej slobody podľa § 194 ods. 1 Tr. zákona na tom skutkovom základe, že dňa 23.04.2011 v poobedňajších hodinách došiel k oplotenému pozemku obývaného rodinného domu v obci XXXXX, okres XXXXX, kde si otvoril neuzamknutú bránku oplotenia, vošiel na dvor a následne si otvoril aj neuzamknuté vchodové dvere do domu a vstúpil do obydlia, odkiaľ zo stola v izbe odcudzil mobilný telefón zn. Sony XXXXX spolu so SIM kartou s telefónnym číslom XXXXX čím takto odcudzením spôsobil pre XXXXX, nar. XXXXX, trvale bytom XXXXX, škodu vo výške 140,-- €,
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
24 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Poverený príslušník PZ, Obvodného oddelenia PZ XXXXX uznesením sp. zn. ČVS: XXXXX zo 07.11.2011 začal trestné stíhanie a následne uznesením rovnakej spisovej značky, zo dňa 18.03.2012 vzniesol obvinenie proti XXXXX pre prečin porušovanie domovej slobody podľa § 194 ods. 1 Tr. zákona na vyššie uvedenom skutkovom základe.
Obvinený XXXXX spáchanie prečinu priznal v plnom rozsahu. Vyhlásil, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne. Výslovne dal súhlas s postupom podľa § 216 Tr. poriadku pre podmienečne zastavenie trestného stíhania. Škodu spôsobenú poškodenému XXXXX nahradil. 
Obvinený XXXXX je bez pracovného pomeru. V mieste bydliska požíva dobrú povesť. V posledných 10-tich rokoch nebol súdne trestaný.
Vzhľadom na osobu obvineného, s prihliadnutím na jeho doterajší život a na okolnosti prípadu, možno považovať podmienečné zastavenie trestného stíhania s uložením skúšobnej doby v trvaní 2 roky za dostačujúce.
 Preto bolo potrebné rozhodnúť tak, ako je to uvedené vo výroku tohto uznesenia.
 Ak obvinený v priebehu skúšobnej doby bude viesť naďalej riadny život, bude rozhodnuté, že sa osvedčil. Inak sa rozhodne, a to prípadne aj počas skúšobnej doby, že sa v trestnom stíhaní bude pokračovať.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Stanislav Novák
prokurátor